Ananging, ing jamane, dhèwèké punjul konfederasi. Konsep Reich ora mung nyakup pamaréntah saka wewengkon tertentu, ananging uga duwé konotasi kaparcayan Kristen ingkang rosa (suci kang dadi asmané). Nganti taun 1508, ratu-ratu Jerman boten dianggep kaisar saka Reich sadurungé Paus, wakilé Kristus ing ndoya, panyematan mahkota kanthi resmi dumadi kaisar. Reich, pramila saking punika saged dipunjlèntrèhaken dai sawijining persilangan antara nagara lan konfederasi kaparcayan.

L'viv (Львів ing basa Ukraina; Львов, Lvov ing basa Rusia; Lwów ing basa Polen; Leopolis ing basa Latin; Lemberg ing basa Jerman utawa Lemberk ing basa Yiddish) iku sawijining kutha ing Éropah-Wétan sing saiki dikuwasani Ukraina lan papané ana ing kuloning Nagara iki, cedhak pawatesan karo Polen. Kutha iki sing ndunungi ana kurang luwih 758.900 jiwa ing taun 2004 lan ana 200.000 jiwa sing manggon cedhak kutha iki. Kutha iki kutha krajan Oblast Lviv lan sawijining pusat budaya Ukraina.

Tungku-tungku produksi kramik ijo Goryeo dumunung ing désa Yong-un, Gye-yul, Sadang, Sudong ing kacamatan Taegu. Kabupatèn Gangjin ya iku kawasan produksi kramik ijo kawit jaman Dinasti Goryeo (935-1397). Ana sakiwa-tengené 400 tungku kramik ijo ing Gangjin. Ing antarané 188 tungku dianggap minangka situs bersejarah kang dijaga déning pamaréntah. Tungku-tungku iiki digawe ing abad kaping 9 nganti abad kaping 14. Kanggo manuhaké kramik ijo Goryeo marang masarakat, pamaréntah laladan kabupatèn Gangjin nganakake Festival Kramik Ijo Gangjin saben tahune.

KH. Hasyim Asy'ari ya iku anak kang nomer 3 saka 11 dulur. Bapaké kagungan asma Kyai Asy'ari, pengasuh Pesantrèn Keras ing Désa Seblak, Kacamatan Diwek, Jombang lan Ibuné kagungan asma Halimah. Miturut garis turunipun ibuné, KH. Hasyim Asy'ari iku kalebu turunan kaping wolu saka Jaka Tingkir.

Tèks lagu Hatikvah ditulis déning sawijining pujangga Yahudi Naphtali Herz Imber ing taun 1878 sing asalé saka Zolochiv, Galisia, saiki ing Ukraina. Tèksé iku kawangun saka sangang pupuh lan judhulé Tikvateynu sarta tegesé ""Pangarep kita"". Ing tembang iki Imber nganggit panemuné lan pangrasané sawisé Petah Tikva, diadegaké. Petah Tikva iku salah sawijining pamukiman Yahudi kapisan sing diadegaké ing Palestina Ottoman.

Yèn iwak digoréng ing wajan lan iwak mau kanthil bakal ndadékaké kulit iwaké nglothok lan goréngan iwak banjur katon ora sedhep manéh yèn disawang. Cara ngatasiné ya iku nggoréng iwak nganggo téflon, ananging yèn ora nduwé téflon ana cara liyané. Wajan kang kanggo nggoréng iwak digosok dhisik nganggo uyah lagi disokaké lenga kang kanggo nggoréng. Kanthi cara iki iwak bakal ora kanthil ing wajan.

Ing taun 2011, indhustri tenaga angin lepas pasisir wis njupuk peran utama lan 75% prodhuksi parusahaan didhasaraké marang ènergi sing bisa dianyaraké lepas pasisir.

Star Trek utawa Star Trek: The Original Series iku sawijining acara télévisi Amérika Sarékat sing kapisan ditayangaké antara taun 1966-1969 lan diripta déning Gene Roddenberry. Acara iki ngenani sains fiksi, critané prastawa-prastawa sing kadadéan sajeroning pesawat njaba angkasa USS Enterprise (NCC-1701) marang para awak pesawaté nalika nglelana ing antariksa.